নেলসন রোলিহ্লাহ্লা ম্যান্ডেলা: সারা বিশ্বকে কাঁদিয়ে ৯৫ বছর বয়সে চলে গেলেন দক্ষিণ আফ্রিকার সাবেক প্রেসিডেন্ট অবিসংবাদি নেতা নেলসন ম্যান্ডেলা। ৫ ডিসেম্বর জোহানেসবার্গের নিজ বাসভবনে এই বর্ণবাদবিরোধী নেতা শেষনিঃশ্বাস ত্যাগ করেন। আফ্রিকার গণতন্ত্রের প্রতিষ্ঠাতা তিনি। সারাবিশ্ব তাকে নেলসন ম্যান্ডেলা নামেই চেনে। কিন্তু নেলসন ছাড়াও আর পাঁচটি নাম আছে তার। পরিবার, গোত্র, শিক্ষাপ্রতিষ্ঠান আর নিজের দেশবাসীর কাছে পেয়েছেন এসব নাম। রোলিহালাহা, নেলসন, মাদিবা, টাটা, খুলু, ডালিভুঙ্গা নামে তাকে বিভিন্ন সময় ডাকা হয়।